Aelius Donatus

Aelius Donatus (floruit medio quarto saeculo) fuit grammaticus Latinus et doctor artis rhetoricae. Nihil certi de vita eius compertum habemus praeter quod Romae inter alios Hieronymum iuvenem docuit. Ars grammatica eius, praesertim pars Ars minor dicta, tanti momenti habita est, ut etiam atque etiam per medium aevum describeretur. Illa aetate magistri ludi libros eius artem grammaticam continentes per metonymiam simpliciter Donatum nominare soliti sunt, ut legimus e. g. in Distichis Ioannis Glandorpii:
„Discite Donatum, pueri, puerilibus annis,ne spretus iuvenes vos notet atque senes.“

 Opera 
Ars grammatica, quae in partibus duabus consistit, in Arte minore partes orationis octo pertractanti ac Arte maiore grammaticam accurate disserenti. 
Commentarii in Terentium Afrum scriptorem comoediarum, qui in commentariis auctorum aliorum positi esse videntur.
Vita Vergilii, quod opus, ut opinamur, in opere perdito Suetonii plerumque positum est.

 Plura legere si cupis 
Gualtiero Calboli, "Térence et Ménandre selon Aelius Donatus. Le grammairien Donat au premier niveau d’une critique littéraire", Ars scribendi, 2012

Categoria:Grammatici
Categoria:Rhetores
Categoria:Auctores Latini antiqui
Categoria:Nati saeculo 4 aut 5
Categoria:Mortui saeculo 5 aut 6